Document ID: 32011R1245

IZVEDBENA UREDBA SVETA (EU) št. 1245/2011
z dne 1. decembra 2011
o izvajanju Uredbe (EU) št. 961/2010 o omejevalnih ukrepih proti Iranu
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu (1) in zlasti člena 36(2) Uredbe,
ob upoštevanju naslednjega:
(1)
Svet je 25. oktobra 2010 sprejel Uredbo (EU) št. 961/2010 o omejevalnih ukrepih proti Iranu.
(2)
Svet je podrobno pregledal seznam oseb, subjektov in organov iz Priloge VIII k Uredbi (EU) št. 961/2010, za katere se uporablja člen 16(2) navedene uredbe. Pri tem je upošteval pripombe, ki so mu jih predložile zadevne osebe, subjekti in organi.
(3)
Svet je sklenil, da bi bilo treba za osebe, subjekte in organe iz Priloge VIII k Uredbi (EU) št. 961/2010 še naprej uporabljati posebne omejevalne ukrepe, določene v navedeni uredbi.
(4)
Svet je sklenil tudi, da bi bilo treba spremeniti vnose, ki zadevajo nekatere subjekte iz Priloge VIII k Uredbi (EU) št. 961/2010.
(5)
Poleg tega bi bilo treba glede na to, da je Evropski svet še naprej zaskrbljen zaradi širitve iranskega jedrskega in raketnega programa, kar je sporočil 23. oktobra 2011, in v skladu s Sklepom Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (2) na seznam oseb, subjektov in organov, za katere se uporabljajo omejevalni ukrepi iz Priloge VIII k Uredbi (EU) št. 961/2010, vključiti še druge osebe in subjekte.
(6)
Seznam oseb, subjektov in organov iz člena 16(2) Uredbe (EU) št. 961/2010 bi bilo treba ustrezno posodobiti -
SPREJEL NASLEDNJO UREDBO:
Člen 1
Priloga VIII k Uredbi (EU) št. 961/2010 se spremeni, kot je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 2011

Labels: 18
5